KOMISJONI ARVAMUS EÜ asutamislepingu artikli 294 lõike 7 punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV tööstusheidete kohta (saastuse kompleksne vältimine ja kontroll) (uuestisõnastamine) /* KOM/2010/0596 lõplik - COD 2007/0286 */





ET || EUROOPA KOMISJON Brüssel 25.10.2010 KOM(2010) 596 lõplik 2007/0286 (COD) KOMISJONI ARVAMUS EÜ asutamislepingu artikli 294 lõike 7 punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV tööstusheidete kohta (saastuse kompleksne vältimine ja kontroll) (uuestisõnastamine) 2007/0286 (COD) KOMISJONI ARVAMUS EÜ asutamislepingu artikli 294 lõike 7 punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV tööstusheidete kohta (saastuse kompleksne vältimine ja kontroll) (uuestisõnastamine) 1. Taustteave Menetlus Komisjon esitas 21. detsembril 2007 Euroopa Parlamendile ja nõukogule direktiivi ettepaneku tööstusheidete kohta (saastuse kompleksne vältimine ja kontroll) vastuvõtmiseks ELi toimimise lepingu artiklis 294 sätestatud tavamenetluse kohaselt. Majandus- ja Sotsiaalkomitee esitas oma arvamuse 14. jaanuaril 2009. Regioonide Komitee võttis oma arvamuse vastu 8. oktoobril 2008. Euroopa Parlament võttis oma seisukoha esimesel lugemisel vastu 10. märtsil 2009. Nõukogu jõudis poliitilisele kokkuleppele 25. juunil 2009 ja võttis vastu ühise seisukoha 15. veebruaril 2010. Euroopa Parlament võttis oma seisukoha teisel lugemisel vastu 7. juulil 2010. 2. Komisjoni ettepaneku eesmärk Direktiivi ettepanekuga tööstusheidete kohta täpsustatakse ja tugevdatakse olemasolevaid õigusaktidest tulenevaid nõudeid, sealhulgas parimate võimalike tehnikate rakendamist käsitlevaid nõudeid. Selleks sõnastatakse uuesti seitse tööstusheiteid käsitlevat direktiivi üheks direktiiviks. See aitab vähendada tööstussaastest tulenevat ohtu inimeste tervisele ja keskkonnale ning luua kõnealuses sektoris võrdsemad tingimused. 3. Komisjoni märkused 3.1 Üldised märkused Euroopa Parlament võttis täiskogu istungil 7. juulil 2010 vastu eelnevalt nõukoguga kooskõlastatud kompromisspaketi, et saavutada kokkulepe teisel lugemisel. Kõnealused muudatused käsitlevad järgmist: – meetod parima võimaliku tehnika alaste järelduste vastuvõtmiseks ja pädevatele asutustele võimaldatud paindlikkus kalduda kõrvale sellistest järeldustest heite piirväärtuste määramisel; – paindlikkuse ajutine võimaldamine suurte põletusseadmete sektoris, et oleks võimalik järgida selliste põletusseadmete suhtes kohaldatavaid heite läbivaadatud piirväärtusi; – mehhanism, millega võimaldatakse komisjonil teha ettepanekuid uute miinimumnõuete kehtestamiseks, sealhulgas heite piirväärtuste kehtestamiseks teatavate tegevuste puhul, võttes arvesse nende mõju keskkonnale ja parimate võimalike tehnikate rakendamist; – üldiseid siduvaid eeskirju, loatingimuste läbivaatamist, kontrolli ja teabele juurdepääsu käsitlevate sätete selgitamine. Komisjon kiidab kompromisspaketi heaks, kuna see on kooskõlas ettepaneku üldeesmärgi ja -iseloomuga. 3.2 Muudetud ettepanek Euroopa Liidu toimimise lepingu artikli 293 lõike 2 kohaselt muudab komisjon vastavalt eespool esitatule oma ettepanekut.